CELEX: 52011XX0618(01)
Language: bg
Date: 2011-06-18 00:00:00
Title: Решение № 165 от 18 март 2011 година за откриване на производство за издаване на разрешение за търсене и проучване на нефт и природен газ — подземни богатства по чл. 2, ал. 1, т. 3 от Закона за подземните богатства, в площ „Блок 3 Цар Калоян“ , разположена на територията на областите Русе, Разград, Силистра, Шумен, Търговище и Велико Търново, и за уведомление за предоставяне на разрешение чрез конкурс

18.6.2011   
            
            
               BG
            
            
               Официален вестник на Европейския съюз
            
            
               C 178/22
            
         РЕШЕНИЕ № 165
   от 18 март 2011 година
   за откриване на производство за издаване на разрешение за търсене и проучване на нефт и природен газ — подземни богатства по чл. 2, ал. 1, т. 3 от Закона за подземните богатства, в площ „Блок 3 Цар Калоян“, разположена на територията на областите Русе, Разград, Силистра, Шумен, Търговище и Велико Търново, и за уведомление за предоставяне на разрешение чрез конкурс
   2011/C 178/08
   РЕПУБЛИКА БЪЛГАРИЯ
   МИНИСТЕРСКИ СЪВЕТ
   На основание чл. 5, т. 2, чл. 7, ал. 2, т. 8, чл. 42, ал. 1, т. 1 и чл. 44, ал. 3 от Закона за подземните богатства и чл. 4, ал. 1, т. 1 и чл. 16 от Наредбата за провеждане на конкурси и търгове за предоставяне на разрешения за търсене и/или проучване и на концесии за добив на подземни богатства по Закона за подземните богатства, приета с Постановление № 231 на Министерския съвет от 2010 г.,
   МИНИСТЕРСКИЯТ СЪВЕТ РЕШИ:
   
               1.
            
            
               Открива производство за издаване на разрешение за търсене и проучване на нефт и природен газ в площ „Блок 3 Цар Калоян“, разположена на територията на областите Русе, Разград, Силистра, Шумен, Търговище и Велико Търново, с размер 4 068 km2, с координати на точките от № 1 до № 8 съгласно приложението.
            
         
               2.
            
            
               Уведомява, че предоставянето на разрешението по т. 1 ще се извърши чрез конкурс.
            
         
               3.
            
            
               Определя срок на разрешението за търсене и проучване 5 години от датата на влизане в сила на договора за търсене и проучване с право на продължение съгласно чл. 31, ал. 3 от Закона за подземните богатства.
            
         
               4.
            
            
               Срокът за закупуване на конкурсните книжа е до 17,00 ч на 120-ия ден от обнародването на решението в Официален вестник на Европейския съюз.
               
            
         
               5.
            
            
               Срокът за подаване на заявленията за участие в конкурса е до 17,00 ч на 130-ия ден от обнародването на решението в Официален вестник на Европейския съюз.
               
            
         
               6.
            
            
               Срокът за внасяне на предложенията в изпълнение на конкурсните условия е до 17,00 ч на 144-ия ден от обнародването на решението в Официален вестник на Европейския съюз.
               
            
         
               7.
            
            
               Конкурсът е неприсъствен.
            
         
               8.
            
            
               Определя цена на конкурсните книжа в размер 15 000 лв. Конкурсните книжа се закупуват от стая № 813 в Министерството на икономиката, енергетиката и туризма на адрес: ул. „Триадица“ № 8, гр. София, България/Bulgaria, в определения по т. 4 срок.
            
         
               9.
            
            
               Кандидатите за участие в конкурса трябва да отговарят на изискванията на чл. 23, ал. 1 от Закона за подземните богатства.
            
         
               10.
            
            
               Предложенията на кандидатите в изпълнение на конкурсните условия се оценяват въз основа на предлаганите работни програми, средства за опазване на околната среда, обучение, бонуси и притежаваните управленски и финансови възможности, както е предвидено в конкурсните книжа.
            
         
               11.
            
            
               Определя депозит за участие в конкурса в размер 20 000 лв., платим до срока по т. 5 по банкова сметка на Министерството на икономиката, енергетиката и туризма, посочена в конкурсните книжа.
            
         
               12.
            
            
               Депозитът на участника, спечелил конкурса, се връща след подписване на договора, а на останалите участници — в 14-дневен срок след обнародването в „Държавен вестник“ на решението на Министерския съвет за издаване на разрешение за търсене и проучване.
            
         
               13.
            
            
               Заявленията за участие в конкурса и предложенията на кандидатите в изпълнение на конкурсните условия се подават в служба „Деловодство“ на Министерството на икономиката, енергетиката и туризма на адрес: ул. „Триадица“ № 8, гр. София, България/Bulgaria, на български език съгласно изискванията на чл. 46 от Закона за подземните богатства.
            
         
               14.
            
            
               Конкурсните предложения се изготвят в съответствие с изискванията и условията, посочени в конкурсните книжа.
            
         
               15.
            
            
               Конкурсът се провежда и когато има само един допуснат кандидат.
            
         
               16.
            
            
               Към извършване на геологопроучвателните дейности да се пристъпи след оценка за съвместимост на годишните работни проекти за търсене и проучване съгласно Наредбата за условията и реда за извършване на оценки за съвместимостта на планове, програми, проекти и инвестиционни предложения с предмета и целите на опазване на защитени зони, приета с Постановление № 201 на Министерския съвет от 2007 г. (обн., ДВ, бр. 73 от 2007 г.; изм. и доп., бр. 81 от 2010 г.), от съответния компетентен орган.
            
         
               17.
            
            
               Упълномощава министъра на икономиката, енергетиката и туризма:
               
                           17.1.
                        
                        
                           Да изпрати решението за обнародване в Официален вестник на Европейския съюз и в „Държавен вестник“.
                        
                     
                           17.2.
                        
                        
                           Да организира и проведе конкурса.
                        
                     
         
               18.
            
            
               Решението може да се обжалва в 14-дневен срок от обнародването му в Официален вестник на Европейския съюз пред Върховния административен съд.
            
         
      
         
            Министър-председател
         
         Boyko BORISOV
      
      
         
            За главен секретар на Министерския съвет
         
         Veselin DAKOV
      
   
   
      ПРИЛОЖЕНИЕ
      
         СПИСЪК НА КООРДИНАТИТЕ
      
      Координатна система WGS 84
      
                  №
               
               
                  Географска дължина
               
               
                  Географска ширина
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964